Шарлиз Терон
Шарлѝз Тѐрон () е южноафриканска и американска актриса.

Биография 

Терон е родена в Бенони, Южна Африка. Майка ѝ Герда Терон поема семейния бизнес след смъртта на съпруга си Чарлс. Родният език на Шарлиз е африканс, но говори перфектно и английски.

Терон израства като единствено дете. На 13 години е изпратена да учи в пансион. Две години по-късно вижда как майка ѝ убива баща ѝ, след като пиян той се опитва да я нападне.

На 16 години заминава за Милано, където сключва договор с модна агенция, след като печели кастинг. По-късно заминава за Ню Йорк, където учи балет. Прекратява танците поради контузия.

През 1994 г. решава да се установи в Лос Анджелис и получава първата си роля в игрален филм.

През май 1999 г. списание „Плейбой“ публикува нейни голи снимки, правени няколко години преди това, по времето, когато е все още начинаещ фотомодел. Терон неуспешно съди списанието за публикуването им без нейно съгласие.

След участието си в няколко холивудски филма Терон е избрана за главната роля на жена сериен убиец във филма Чудовище. С тази си роля печели награда „Оскар“ за най-добра актриса.

Награди 
 2004 – Оскар за най-добра женска роля във филма „Чудовище“
 2004 – Screen Actors Guild Award за най-добра женска роля във филма „Чудовище“
 2004 – Златен глобус за най-добра женска роля във филма „Чудовище“
 2006 – номинация за Оскар за най-добра женска роля във филма „Северна страна“
 2006 – Златна камера

Филмография

Източници

Външни препратки 

 Шарлиз Терон Официална страница
 
 
 

Американски актриси
Американски озвучаващи актриси
Американски филмови продуценти
Южноафрикански актьори и актриси
Американски защитници на правата на жените
ЛГБТ активисти от САЩ
Носители на „Оскар“
Носители на Златен глобус
Родени в Република Южна Африка